‘તાનિયા, તારા જેવી દંભ વિનાની પારદર્શિતા બહુ રૅર જોવા મળે.’ અંગ્રેજીના મુખ્ય પ્રાધ્યાપક પ્રોફેસર ડૉ. હૃષીકેશ પંડ્યા ઘણી વાર કહેતા. તીખા, કડક અને શિસ્તપ્રિય ગણાતા પંડ્યાસાહેબની પ્રિયતા પામવી સરળ નહોતી. બીજું કોઈ હોત તો તેની દાનતમાં શક જાગે, વિદ્યાને વરેલા ડૉ. પંડ્યા જેવા પ્રૌઢ પુરુષ માટે ગમે એમ ધરાય પણ કેમ! અને ગ્રેડ માટે કે પછી પીએચડી થવા તાનિયા પ્રોફેસરને પલોટે એવું તો કોઈ સ્વીકારે નહીં.